**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SOCIALINIO BŪSTO NUOMOS MOKESČIO SUMAŽINIMO**

2018 m. balandžio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos paramos būstui įsigyti ar išsinuomoti įstatymo 21 straipsnio 2 dalimi ir atsižvelgdama į Plungės rajono savivaldybės socialinio būsto nuomininko P. R. 2018 m. balandžio 10 d. gautą prašymą, Plungės rajono savivaldybės taryba n u s p r e n d ž i a:

Sumažinti 50 procentų socialinio būsto nuomininkui P. R. socialinio būsto, esančio xxxxxx, nuomos mokestį laikotarpiu nuo 2018 m. balandžio 1 d. iki 2018 m. gruodžio 31 d.

Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Č. Kerpauskas

Juristas V. Tumas

Kalbos tvarkytojas A. Eidukaitis

Padalinio vadovė Ž. Bieliauskienė

Sprendimo projektą rengė Turto skyriaus vyr. specialistė Neringa Žilienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SOCIALINIO BŪSTO NUOMOS MOKESČIO SUMAŽINIMO“**

2018-04-10

Plungė

**1. Parengto sprendimo projekto tikslas** – sumažinti nuomininkui socialinio būsto, esančio xxxxx, nuomos mokestį 50 procentų.

**2. Teisės akto projekto esmė**, **rengimo priežastys ir motyvai.** 2018 m. balandžio 10 d. Plungės rajono savivaldybės administracija gavo minėtu socialinio būsto adresu gyvenančio nuomininko P. R. prašymą sumažinti nuomos mokestį dėl gaunamų mažų pajamų. Socialiniame būste gyvena penkių asmenų šeima (trys iš jų - nepilnamečiai), nuomininko šeimos už 2017 metus deklaruotos pajamos yra mažos (šeimos pajamos – xxx eurai). Per mėnesį vienam šeimos nariui tenkančios pajamos sudaro xxx euro. Šeimoje abu sutuoktiniai yra neįgalūs, vienam iš jų nustatytas 20 proc. darbingumo lygis, kitam – 40 proc. Šeimos metines pajamas sudaro našlaičių pensija, išmokos vaikams, šalpos neįgalumo pensija, priežiūros (pagalbos) tikslinė kompensacija bei transporto išlaidų kompensacija. Lietuvos Respublikos paramos būstui įsigyti ar išsinuomoti įstatymo 21 straipsnyje numatyta, kad savivaldybės taryba savivaldybės biudžeto sąskaita turi teisę sumažinti socialinio būsto nuomos mokestį arba atleisti nuo šio mokesčio, jeigu asmens (šeimos atveju – visų šeimos narių) už kalendorinius metus deklaruotos pajamos, tenkančios vienam asmeniui (šeimos atveju – vienam šeimos nariui) per mėnesį neviršija 1 VRP (valstybės remiamos pajamos) dydžio. Šiuo metu 1 VRP yra 122 eurai.

Vadovaujantis Lietuvos Respublikos Vyriausybės 2014 m. gruodžio 23 d. nutarimu Nr. 1487 „Dėl Lietuvos Respublikos Vyriausybės 2001 m. balandžio 25 d. nutarimo Nr. 472 „Dėl Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo“ pakeitimo“ patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika bei Plungės rajono savivaldybės tarybos 2015 m. gegužės 21 d. sprendimu Nr. T1-140 „Dėl Plungės rajono savivaldybės būsto ir socialinio būsto nuomos mokesčio dydžio nustatymo ir perskaičiavimo“, socialinio būsto, esančio xxxxx nuomos mokestį per mėnesį sudaro xxx euro.

**3. Dabartinis sprendimo projekte aptariamų klausimų reguliavimas.** Lietuvos Respublikos paramos būstui įsigyti ar išsinuomoti įstatymo 21 straipsnio 2 dalis.

**4. Laukiami rezultatai.** Priėmus teigiamą sprendimą, socialinio būsto nuomininkui socialinio būsto nuomos mokestis sumažėtų per pusę, ir 2018 m. balandžio – gruodžio mėn. nuomininkas vietoje xxx Eur sumokėtų nuomos mokesčio xxx Eur.

**5. Lėšų poreikis (jeigu teisės aktui įgyvendinti reikalingos lėšos).** Nereikės.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Bus pervesta į biudžetą mažiau lėšų už nuomą* |
| *Socialinei aplinkai* | *Socialinio būsto nuomininko šeimai tektų mažesnė finansinė našta* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Turto skyriaus vyr. specialistė Neringa Žilienė